Nathalie von Siebenthal

Nathalie von Siebenthal (sündinud 30. septembril 1993) on endine Šveitsi murdmaasuusataja.

2015. aastal võitis ta Almatõs toimunud alla 23-aastaste maailmameistrivõistlustel 15 km suusavahetusega sõidus kuldmedali ja 10 km vabatehnikasõidus pronksmedali.

2015. aasta maailmameistrivõistlustel Faluns oli parimaks tulemuseks kuues koht 10 km vabatehnikas.

2017. aasta maailmameistrivõistlustel Lahtis saavutas ta 15 km suusavahetusega sõidus neljanda koha. 30 km vabatehnikasõidus oli ta 11.

Tema esimesed olümpiamängud on 2018. aasta taliolümpiamängud Pyeongchangis. Oma esimesel alal saavutas ta 15 km suusavahetusega sõidus seitsmenda koha.

Maailmakarikavõistlustel tegi ta debüüdi 14. detsembril 2013, saavutades Davosis toimunud 15 km vabatehnikasõidus 56. koha. Esimest korda jõudis ta punktikohale aasta hiljem samas kohas, kui oli 10 km klassikatehnikas 30. Tema parimaks kohaks maailmakarikasarjas jäi neljas, mille ta saavutas Tour de Ski neljandal etapil 4. jaanuaril 2018 Oberstdorfis 10 km vabatehnikasõidus ühisstardis.

Ta teatas sportlaskarjääri lõpetamisest 2019. aasta oktoobris.

Saavutused

Maailmameistrivõistlustel

Kuni 23-aastaste maailmameistrivõistlustel 
 2015  Almatõs
  maailmameister 15 km suusavahetusega sõidus
  pronksmedal 10 km vabatehnikasõidus

Maailmakarikavõistlustel 
Nathalie von Siebenthal osales karjääri jooksul individuaalarvestuses 109 maailma karikavõistluste etapil.

Välislingid  
 Nathalie von Siebenthal FIS-i kodulehel (fis-ski.com)

Šveitsi murdmaasuusatajad
Sündinud 1993